**Tenk Községi Önkormányzat Képviselő – testületének 9/2021.(IX.15.) számú határozata:**

Tenk Községi Önkormányzat Képviselő-testülete megvitatta a BURSA HUNGARICA Felsőoktatási Önkormányzati Ösztöndíjpályázat 2022. évi fordulójának csatlakozásáról és pályázati felhívásáról szóló előterjesztést és a következő határozatot hozta:

1. Tenk Községi Önkormányzat Képviselő- testülete a Bursa Hungarica Felsőoktatási Önkormányzati Ösztöndíjpályázat elbírálásának helyi szabályairól szóló SZABÁLYZAT V.2. pontjának a szövegét a következőképpen módosítja:

„V.2. A pályázatok elbírálása a mindenkori pályázati kiírásban foglaltak, valamint az alábbiak szerint történik:

A pályázatok elbírálása során elsődleges szempont a pályázó és vele életvitelszerűen egy háztartásban élők egy főre eső nettó jövedelme.

{Az egy háztartáson belül a szociális igazgatásról és a szociális ellátásokról szóló 1993. évi III. törvény (továbbiakban: Szt.) 4. § (1) bekezdés f) pontjában, az egy főre eső jövedelem meghatározásánál az Szt. 4. § (1) bekezdés a) pontjában foglaltakat kell figyelembe venni.}

A pályázatok elbírálása során szociálisan rászorult az a pályázó,

1. akinek a háztartásában az egy főre jutó nettó havi jövedelem az öregségi nyugdíj mindenkori legkisebb összegének 500 %-át nem haladja meg, vagy
2. akinek a háztartásában az egy főre jutó nettó havi jövedelem az öregségi nyugdíj mindenkori legkisebb összegének 800 %-át nem haladja meg, és
* árva vagy félárva, vagy
* krónikus betegségben szenved, fogyatékossággal élő, vagy a családban folyamatos ellátást igénylő, tartósan beteg vagy rokkant van, vagy
* szülője/gondviselője munkanélküli, vagy öregségi nyugdíjban részesül, vagy
* szülője/gondviselője gyermekét egyedül neveli, vagy
* gyermeket nevel, vagy
* családjában lévő eltartottak száma három, vagy annál több, vagy
* kollégiumi ellátásra jogosult, de helyhiány miatt abban nem részesült.

A pályázat kötelező mellékletei:

1. a felsőoktatási intézmény által kitöltött hallgatói jogviszony-igazolás az adott tanév első félévéről – „A” típusú pályázat esetén,
2. a középfokú oktatási intézmény által kitöltött hallgatói jogviszony-igazolás a középiskolai tanulmányok utolsó évére vonatkozóan úgy, hogy abból kitűnjön, hogy a pályázó érettségi előtt áll – „B” típusú pályázat esetén,
3. igazolás a pályázó és a pályázóval egy háztartásban élők egy főre jutó havi nettó jövedelméről
4. a pályázóval egy háztartásban élő, 18. életévét betöltött, tanulmányokat folytató, nem kereső személyre vonatkozóan tanulói jogviszony igazolás
5. a szociális rászorultságot igazoló okiratok
* nyilatkozat a képzési hely és a lakóhely közötti távolságról, az utazás időtartamáról és költségéről
* orvosi igazolás, ha a pályázó vagy a vele közös háztartásban élő hozzátartozó krónikus betegségben szenved, fogyatékossággal élő, rokkant vagy tartósan beteg és folyamatos ellátást igényel
* nyilatkozat az ápolásra szoruló hozzátartozó gondozásával járó költségekről
* ha a pályázó szülője, gondviselője munkanélküli az erről szóló igazolás, határozat
* nyilatkozat a pályázóval közös háztartásban élő eltartottak számáról.”
1. Tenk Községi Önkormányzat Képviselő-testülete felhívja a Hevesi Közös Önkormányzati Hivatal jegyzőjét a módosított tartalmú szabályzat közzé tételére a helyben szokásos módon.

Határidő: értelem szerint

Felelős: dr. Nagy Péter jegyző

**Tenk Községi Önkormányzat Képviselő – testületének 10/2021.(IX.15.) számú határozata:**

Tenk Községi Önkormányzat Képviselő-testülete megvitatta a BURSA HUNGARICA Felsőoktatási Önkormányzati Ösztöndíjpályázat 2022. évi fordulójának csatlakozásáról és pályázati felhívásáról szóló előterjesztést és a következő határozatot hozta:

1. Tenk Községi Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2022. évi pályázati fordulójához.
2. A Képviselő-testület a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2022. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és az önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
3. A Képviselő-testület kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2022. évi fordulója keretében a beérkezett pályázatokat és a pályázatokról hozott döntését a Bursa Hungarica Elektronikus Pályázatkezelési és Együttműködési Rendszerben rögzíti.
4. A Képviselő-testület kijelenti, hogy az általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.
5. Tenk Községi Önkormányzat Képviselő-testülete felhatalmazza Tenk Község Polgármesterét, Szopkó Tamást, hogy a csatlakozásról szóló nyilatkozatot - az 1) – 4) pontban meghatározott tartalommal - aláírja.
6. Tenk Községi Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki a felsőoktatási hallgatók számára a 2021/2022. tanév második és a 2022/2023. tanév első félévére („A” típusú pályázati kiírás) a határozat 1. melléklete szerint.
7. Tenk Községi Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki 2022. évre a felsőoktatási tanulmányokat kezdeni kívánó fiatalok számára („B” típusú pályázati kiírás) a határozat 2. melléklete szerint.
8. Tenk Községi Önkormányzat Képviselő-testülete a szükséges anyagi fedezetet az „A” típusú pályázatok esetében a 2022. évi, a „B” típusú pályázatoknál - a feltételek folyamatos fennállása esetén - a 2021-2024. évi költségvetéseiben biztosítja.

Felelős: Dr. Nagy Péter jegyző

Határidő: 1. – 5. határozati pontok esetében: 2021. október 1.

 6. és 7. határozati pont esetében 2021. október 5. valamint az Általános Szerződési

 Feltételek szerint

 8. pont esetében 2022. január 31. valamint az Általános Szerződési Feltételek 2.

 melléklete szerint”

**Tenk Községi Önkormányzat Képviselő – testületének 11/2021.(IX.15.) számú határozata:**

Tenk Község Önkormányzat Képviselő- testülete megtárgyaltaa 2020. évi közfoglalkoztatás működéséről készült beszámolót és azt az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 12/2021.(IX.15.) számú határozata:**

Tenk Község Önkormányzatának Képviselő-testülete Tenk Község Önkormányzatának 2021. évre vonatkozó közbeszerzési tervét megtárgyalta és jelen határozat melléklete szerint elfogadta.

Felelős: Szopkó Tamás polgármester

Határidő: Értelem szerint

**Tenk Községi Önkormányzat Képviselő – testületének 13/2021.(IX.15.) számú határozata:**

Tenk Községi Önkormányzat Képviselő- testülete megtárgyalta Tenk község anya és csecsemővédelmi helyzetéről készült beszámolót és azt az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 14/2021.(IX.15.) számú határozata:**

Tenk Községi Önkormányzat Képviselő- testülete megtárgyalta a szociális alapszolgáltatási feladatok ellátásáról készült beszámolót, és azt az abban foglaltakkal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 15/2021.(IX.15.) számú határozata:**

Tenk Község Önkormányzat Képviselő- testülete megtárgyalta Szabó Benjamin telekvásárlási ajánlatának megvitatása tárgyában készült indítványt és a következő határozatot hozta:

1. Tenk Község Önkormányzat Képviselő- testülete a Tenk, belterület 400 hrsz. alatt található, 2029 m2 alapterületű ingatlan tulajdonjogát 300,- Ft/m2+ ÁFA áron számolva 608.700,- Ft+ÁFA vételár fejében értékesíti Szabó Benjamin 3358 Erdőtelek, Jókai Mór utca 14/2. szám alatti lakos részére azzal, hogy az ingatlanértékesítéssel felmerülő valamennyi költség (ügyvédi munkadíj, földhivatali eljárási díj stb.) a vevőt terheli.
2. Tenk Község Önkormányzat Képviselő- testülete felhatalmazza Szopkó Tamás polgármestert az adásvételi szerződés aláírására, illetve az ügylettel kapcsolatos egyéb nyilatkozatok megtételére.

Határidő: értelem szerint

Felelős: Szopkó Tamás polgármester